শ্রমিকদের কাজের পরিবেশের প্রতি উদ্বেগ জানিয়ে আবারও বাংলাদেশের অগ্রাধিকারমূলক বাণিজ্য সুবিধা বা জিএসপির আবেদন প্রত্যাখ্যান করেছে যুক্তরাষ্ট্র। বৃহস্পতিবার ওয়াশিংটনে যুক্তরাষ্ট্র-বাংলাদেশ ট্রেড এন্ড কো-অপারেশন ফোরাম এগ্রিমেন্ট (টিকফা)-এর চতুর্থ বৈঠক অনুষ্ঠিত হয়। বৈঠকে দুই পক্ষ পারস্পরিক বাণিজ্য ও অর্থনৈতিক সম্পর্ক জোরদার করার কথা বললেও জেনারাইলজড সিস্টেমস অব প্রেফারেন্স বা জিএসপি নিয়ে কোনও অবস্থান পরিবর্তনের আভাস মেলেনি।